1.2.2023
MT
Il-Ġurnal Uffiċjali tal-Unjoni Ewropea
L 29/11
REGOLAMENT TAL-KUMMISSJONI (UE) 2023/208 tas-27 ta’ Jannar 2023 li jistabbilixxi l-għeluq tas-sajd għall-iskampu fl-Unità Funzjonali 16 tas-subżona 7 tal-ICES għallbastimenti li jtajru l-bandiera tal-Irlanda
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema talUnjoni ta’ kontroll għall-iżgurar tal-konformità mar-regoli tal-Politika Komuni tas-Sajd (1), u b’mod partikolari l-Artikolu 36(2) tiegħu, Billi: (1)
Ir-Regolament tal-Kunsill (UE) 2022/109 (2) jistabbilixxi kwoti għall-2022.
(2)
Skont l-informazzjoni riċevuta mill-Kummissjoni, il-qabdiet tal-istokk tal-iskampu fl-Unità funzjonali 16 tassubżona 7 tal-ICES tal-bastimenti li jtajru l-bandiera tal-Irlanda jew irreġistrati fih, eżawrew il-kwota allokata għall2022.
(3)
Għalhekk jeħtieġ li jiġu pprojbiti ċerti attivitajiet tas-sajd għal dak l-istokk.
ADOTTAT DAN IR-REGOLAMENT:
Artikolu 1 Eżawriment tal-kwota Il-kwota tas-sajd allokata għall-2022 lill-Irlanda għall-istokk tal-iskampu fl-Unità funzjonali 16 tas-subżona 7 tal-ICES imsemmija fl-Anness għandha titqies eżawrita mid-data stabbilita f’dak l-Anness.
Artikolu 2 Projbizzjonijiet 1.
Is-sajd għall-istokk imsemmi fl-Artikolu 1 mill-bastimenti li jtajru l-bandiera tal-Irlanda jew irreġistrati fiha għandhom jiġu pprojbiti mid-data stabbilita fl-Anness.
B’mod partikolari għandu jkun ipprojbit li jsir tiftix għall-ħut, isir sparar, jew jitqiegħed jew jiġi kalat irkaptu tas-sajd għall-fini tas-sajd għal dak l-istokk. 2.
It-trażbord, iż-żamma abbord, l-ipproċessar abbord, it-trasferiment, iż-żamma fil-gaġeġ, it-tismin u l-ħatt l-art tal-ħut u tal-prodotti tas-sajd minn dak l-istokk maqbud minn dawk il-bastimenti għandu jibqa’ awtorizzat għall-qbid li jsir qabel dik id-data. 3.
Il-qbid mhux intenzjonat tal-ispeċi minn dak l-istokk minn dawk il-bastimenti għandu jinġieb u jinżamm abbord talbastimenti tas-sajd, jiġi rreġistrat, jinħatt l-art u jinqata’ mill-kwoti f’konformità mal-Artikolu 15 tar-Regolament (UE) Nru 1380/2013 tal-Parlament Ewropew u tal-Kunsill (3).
(1) ĠU L 343, 22.12.2009, p. 1.
(2) Ir-Regolament tal-Kunsill (UE) 2022/109 tas-27 ta’ Jannar 2022 li jistabbilixxi għall-2022 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 21, 31.1.2022, p. 1).
(3) Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).